**№ 2 сабақ**

**«АИТВ** **берілу жолдары, аңыздар мен ақиқат»**

**Уақыты:** 45 минут

**Мақсаты:**  АИТВ берілу жолдары және сақтану шаралары туралы ақпараттандыру.

**Міндеттері:**

1.Жұқтыру алдында осалдылық факторларын анықтау.

2. АИТВ жұқтыру қаупін түсіну және бағалауға ықпал ету.

**Мазмұны:**

1. АИТВ, ЖИТС туралы аңыздар.

2. АИТВ жұқтыру алдында осалдылық және қауіп факторлары.

3. Оқушыларға АИТВ, ЖИТС-қа қатысты негізгі терминдерді түсіндіру.

**Материалды ұсыну үшін қолданатын құралдар:**

1. «АИТВ, ЖИТС туралы аңыздар мен ақиқат» ойыны
2. Қауіпті бағалау
3. Қауіп жіне осалдылық факторлары
4. АИТВ жұқпасының берілу жолдары жайлы фильм

**Жабдықтау:**

Кішкентай қорапша, түрлі-түсті қағаздарға жазылған пікірлер, «ЖИТС туралы аңыздар», «АИТВ туралы ақиқат», «Берілу жолдары», «АИТВ қалайша берілмейді» тақырыптар аттары

**Сабақ барысы**

Ұстаздың кіріспе сөзі: барлық адамдар АИТВ, ЖИТС туралы білуі қажет. АИТВ жұқпасының жер жүзінде кедейлер мен сауатсыз адамдар арасында кең таралғаны байқалғаны мен, ешбір адам АИТВ індетін жұқтырудан сақтандырылмаған. Кез келген адам жасына, жынысына, жыныстық дамуына және экономикалық санатына қарамастан, АИТВ жұқтырып алуы мүмкін. АИТВ – ны жұқтыру қаупі көбіне қауіпті мінез-құлықпен өмір сүретін адамдарда жоғары.

**Негізгі бөлім**

**«**АИТВ**,** ЖИТС туралы аңыздар мен ақиқат» ойыны

**Міндеттері:**

1. Оқушыларға АИТВ, ЖИТС туралы қажетті ақпарат беру.
2. Оқушыларды АИТВ, ЖИТС туралы аңыздарды нақты деректерден айыра білуді үйрету.

**Өткізу кезеңі**

1.Тақтаға «АИТВ, ЖИТС туралы аңыздар», «АИТВ, ЖИТС туралы ақиқат» сөздері жазылған карточкаларды орналастыру.

2. Оқушылар қорапшадан пікірлер жазылған бір-бір қағаздан алып шығуын өтіну (сыныпты екі топқа бөліп, карточкалар алынған кезде топта шешім қабылдауға болады)

1. Оқушылар кезекпен пікірлерді оқып шығады, таңдап алған тақырып аттарының астына жапсырып қояды.
2. Пікірлер жазылған карточкалардың барлығы ілінген кезде, оқушылар өздерінің көзқарастарын немесе ескертулерін айту өтініледі.
3. Оқушылар өз сөздерінің растығын дәлелдейді, немесе келіспеген жағдайда карточкаларын өз ойларынша орнын ауыстырып жапсырады.
4. Соңғы дұрыс жауапты мұғалім айтады.
5. **АИТВ жұқпасының берілу жолдары жайлы фильм қарау**

8.Тақтаға «Берілу жолдары», «АИТВ қалайша берілмейді» тақырып аттары ілінеді.

1. Осыған дейін ілінген карточкаларды жаңа тақырыптарға сәйкес ілу ұсынылады.
2. Кейбір оқушыларға өткізілген ойын бойынша өз пікірлерін айтып шығу ұсынылады. Олар жаңа білім алдыма деген сұрақ қойылады.
3. Қорытынды шығарылады.

**Оқытушыға нұсқамалар:**

1. Ойынға арналған қағаздарды оқушыларға дайындатуға болады, олар өз қалауынша тақырыптар жазуына болады.

**№ 2 сабаққа арналған ресурстар**

АИТВ, ЖИТС туралы аңыздар.

Ескерту: төменде осы жаттығуды өткізу үшін дәйектемелер беріледі. Өз ойыңызша жас ерекшелігіне қарай топқа сәйкес келетіндерін таңдап алыңыз. Оқушыларыңыздың арасында жиі қолданатын түсініктерді қосыңыз.

1. АИТВ –мен ауыратын адамның қасында отырып жұқтырып алуға болады.
2. АИТВ – індеті бұл секс қызметкерлеріне, есірткі тұтынушыларға және гомосексуалдарға тағылатын қасірет.
3. АИТВ –ға оң нэтижелі ана, құрсағындағы балаға жұқтыруы мүмкін.
4. Егер АИТВ –ға оң нәтижелі жүкті әйел арнайы ем антиретровирустық дәрі-дәрмектерді қабылдаса, онда анадан балаға берілу қаупі томендейді.
5. Қандала, маса сияқты жәндіктер адамдар арасында АИТВ індетін таратушы болып табылады.
6. Егер маса АИТВ жұқтырған адамды шаққан сон дені сау адамды жақса, соңғысы АИТВ індетін жұқтырады.
7. АИТВ жыныстық жолымен беріледі.
8. Егер сізге дейін телефон тұтқасын АИТВ-ға оң нәтижелі адам пайдаланса, АИТВ індетіне телефон тұтқасы арқылы шалдығуға болады.
9. АИТВ-ға оң нәтижелі адамның жотелгенінде және түшкіргенінде жұқтыруға болады.
10. Қоғамдық дәретханаларда АИТВ індетін жұқтыруға болады.
11. АИТВ жұқтырған адамды бетінен сүйсе жұқпаға шалдығуға болады.
12. АИТВ жұқтырған адам пайдаланған ыдыстарды пайдалану арқылы АИТВ індетіне шалдығу мүмкін.
13. АИТВ/ЖИТС - 21 ғасырдың обасы.
14. Жыныстық қатынас арқылы берілетін жұқпалары бар адамдар ем алса АИТВ-ны жыныстық жолмен берілу қаупін төмендетеді.
15. Жыныстық қатынаста болатын серіктестері көп адамның АИТВ індетіне шалдығу қаупі өте жоғары.
16. АИТВ жұқтырған адам дайындаған тағамдарды жеу арқылы АИТВ індетіне шалдығуға болады.
17. Қоғамдық жуыну бөлмесінде немесе хауізде АИТВ індетін жұқтыру мүмкін.
18. АИТВ жұқтырған адам сізге дейін жатып тұрған төсекке жату арқылы АИТВ індетін жұқтыру мүмкін.
19. АИТВ жұқтырған адамды құшақтау арқылы АИТВ жұқтыру мүмкін.
20. АИТВ жұқтырған адамның аға-қарындастары онымен бірге тұрса АИТВ жұқтыруы мүмкін.
21. АИТВ жұқтырған ананың баласы емшек сүтін ему арқылы АИТВ жұқтыруы мүмкін.
22. Қорғану құралдарынсыз АИТВ-ға оң нәтижелі адамның қанын тоқтату кезінде жұқтыру мүмкін.
23. Қан құю кезінде АИТВ жұқтыру мүмкін.
24. Есірткі егуге кезінде шприц, ине немесе сұйықтық ортақ болған жағдайда АИТВ жұқтыру мүмкін.
25. Тек қана есірткі тұтынушылар мен гомосэксуалдар АИТВ індетіне шалдығады.
26. АИТВ жұқтырған адамға медициналық көмек көрсететін дәрігерлер мен медбикелер қорғану ережелерін сақтанбаса, АИТВ індетін жұқтыруы мүмкін.
27. Қол қысу кезінде АИТВ жұқтыру мүмкін.
28. Дені сау көрінген АИТВ жұқтырған адам жыныстық қатынас кезінде серіктесіне АИТВ жұқтырмайды.
29. Бір рет жасалған тест нәтижесінде АИТВ-ға теріс болса, адам АИТВ індетіне шалдықпаған деп саналады.
30. Адам ағзасында АИТВ-ға қатысты қарсылас жасушаны жұқтырғаннан кейін бірден табуға болады.
31. АИТВ - ға тестілеуді індетті жұқтыру ықтималдығынан үш ай өткен сон тексеру қажет.
32. Мүшеқаптарда АИТВ өтіп кете алатын тесіктері болады.
33. Бірінің үстіне бірі киілген мүшеқаптар АИТВ жұқпасынан сенімдірек сақтайды.
34. Ұрық шашылмаған жағдайда жұқтыру қаупі болмайды.
35. АИТВ індетіне тек кедейлер мен сауатсыздар шалдығады.
36. АИТВ жұқтырған адамдарды оқшаулау арқылы АИТВ індетін жұқтыру қаупін азайтуға болады.
37. Кез келген адам АИТВ-ға тестілеуді ақысыз, жасырын, құпия түрде өтуге құқылы
38. Ретровируске қарсы дәрілермен емделу АИТВ жұқтырған адам өмірін ұзартып оның өмір сапасын жақсартады.

**3.2. Жаттығу «Кілті»**

1.Аңыз 14.Ақиқат 27.Аңыз

2.Аңыз 15.Ақиқат 28.Аңыз

3.Ақиқат 16.Аңыз 29.Аңыз

4.Ақиқат 17.Аңыз 30.Аңыз

5.Аңыз 18.Аңыз 31.Ақиқат

6.Аңыз 19.Аңыз 32.Аңыз

7.Ақиқат 20.Аңыз 33.Аңыз

8.Аңыз 21.Ақиқат 34.Аңыз

9.Аңыз 22.Ақиқат 35.Аңыз

10.Аңыз 23.Ақиқат 36.Аңыз

11.Аңыз 24.Ақиқат 37.Ақиқат

12.Аңыз 25.Аңыз 38.Ақиқат

13.Аңыз 26.Ақиқат

**АИТВ, ЖИТС туралы негізгі түсініктер**

* АИТВ өзге вирустар сияқты өте кішкентай өлшемде болады, және оны қарапайым микроскоп арқылы байқау мүмкін емес. Ол адам ағзасында көп жылдар бойы еш бір белгі танытпай тұрақтауы мүмкін. Сонымен қоса АИТВ-ға оң нәтижелі адам өзге адамдарға вирусты жұқтыруы мүмкін. Адам ағзасының мехнизмін бірте-бірте бұза келе, вирус адамды әр түрлі індеттер алдында қорғансыз етеді.
* АИТВ ең алдымен лимфоцит - көмекшілері атты Т-лимфоциттер иммундық жүйе жасушаларына енеді. Т-лимфоциттер оздерінің беткі қабаттарында белок-рецепторларын алып жүреді, осы белоктармен АИТВ вирусы байланысады. Нәтижесінде АИТВ вирусы жасушаға еніп алған соң, оны соншалық өзгертетіні, ол жасушалар басқа вирусты шығара бастайды. АИТВ –ның ерекше қаупінің бірі, оның өзін-өзі ешбір сездіртпей ағзада көп жылдар бойы өмір сүре алатындығында.
* Иммундық жүйенің әлсіреуі кезінде дамитын індеттер «оппортунистік індет» деп аталады, олардың қатарына әр түрлі індеттер, зең аурулары, ісіктер және т.б. жатады.
* ЖИТС – АИТВ індетінің соңғы кезеңі.
* Иммундық тапшылық вирусы адам ағзасының иммундық жұейсін бұзған кезден бастап және ағза басқа жұқпалы ауруларға қарсы тұра алмайтын жағдайда адамда ЖИТС дами бастайды.
* Одан әрі қарай дамитын әр түрлі жұқпалы аурулар өлімге әкелуі мүмкін.
* Қазіргі кезде АИТВ-ға қарсы вакцина табылмаған. Дегенмен бірқатар вакциналар мен дәрі-дәрмектер нұсқалары зерттелу деңгейінде.

**«Серологиялық әйнек кезеңі» дегеніміз не?**

 Бұл АИТВ-ны жұқтырғаннан кейінгі кезең, ағзада АИТВ-ға қарсы денелер өндіріле бастайды, бірақ әлі оны байқау үшін колемі аз, сондықтан антителерді табу тесті теріс болып шығады. АИТВ індеті үшін, бұл кезең 2-12 аптаға созылады, ал кейбір жағдайларда ол одан да ұзаққа созылуы мүмкін.

Егер АИТВ-ға тестілеу «серологиялық әйнек кезеңінде» жүргізілсе, тест теріс нәтижелі болады, бірақ бұл кезеңде АИТВ-ға оң нәтижелі адам індетті жұқтыру болып табылады. Орташа есеппен жұқтыру кезінен бастап 25 куннен кейін АИТВ тесті нәтижесі оң болуы мүмкін. Індетпен ауыратындардың 99 % үш айдан кейін оң нәтиже береді.

**АИТВ және қан кету кезінде алғашқы көмек көрсету**

Адамның зақымданбаған терісі оны көптеген індеттерден сақтайды, соның ішінде АИТВ індетінен де. Қан кету жағдайында жәбірленушінің қаны көзге, ауызға немесе зақымданған теріге түссе АИТВ індетін жұқтыру қаупі бар. Бірақ қан кеткен кезде адам жедел көмекке мұқтаж болады. Сондықтан жәбірленген адамның қанымен соқтығыспау мақсатында, латексті қолғап киген дұрыс. Қалың мата, пластик қалташалар да қорғаныс ретінде қолдану әбден мүмкін. Егер тері бетінде кесілген немесе ашық жарақаттар болса алғашқы көмек көрсетерден бұрын жараларды жауып қою керек. Жәбірленушінің қанымен және басқа да физиологиялық сұйықтықтарымен түйіскен жағдайда, көмек көрсетіп болған соң, жәнеде қолғаптарды шешкен сон қолды сабынмен суда жуу қажет. Қан дақтарын жою үшін оны, залалсыздандыру қоспаларымен жуып тастау керек.

**Неге маса АИТВ тасушысы бола алмайды?**

АИТВ туралы қойылатын сұрақтардың ішіндегі көп қойылатындарының бірі, маса немесе басқа да қансорғыш жәндіктер АИТВ індетін тасушыларға жата ма, жоқ па деген сұрақ болар (маса малярия қоздырушыларына таратады ғой). Бақытымызға орай – жоқ, және міне неліктен.

Маляриялық паразиттер үшін белгілі бір түрдегі масалар қажет, ол олардың өмірлік циклдарын бітіру үшін. Паразиттер маса ағзасына ауру адамның қанымен бірге түседі де, дамиды, сол жерде көбееді және шаққан кезде ауру адамнан сау адамға сілекей арқылы беріледі (маса шаққан кезде алдында шаққан адамның қанын емес, өзінің сілекейін шашады). АИТВ тек қана адамның иммундық жүйенің улпаларында ғана дами алады, және індетке шалдығу адам ағзасының белгілі бір

сұйықтықтары арқылы ғана бола алады (қан, шәукет, қынап сұйықтығы, емшек сүті).

**АИТВ жұқтыру жолдары**

**Қан арқылы**

* АИТВ індетін тестілеуден өтпеген қанды қую кезінде жұқтыруға болады (мүшені немесе ұлпаны алмастыру кезінде).
* АИТВ індетін шприцті, инені немесе есірткіні егуге арналған басқа да құралдар мен ерітінділерді біріге пайдалану кезінде жұқтыруға болады.
* АИТВ індетін пирсинг, тату немесе сүндеттеу кезінде залалсыздандырылмаған құралдарды пайдалану арқылы жұқтыру мүмкін.

**Жыныстық жолмен таралуы**

* Әлемде адамдардың көбісі АИТВ індетін АИТВ жұқтырған адаммен қорғанбаған жыныстық қатынас кезінде жұқтырады.
* Қорғанбаған жыныстық қатынас деп қынап немесе аналды жыныстық қатынастың мүше қапсыз болуы болып табылады.
* АИТВ індетін оралдік қатынас кезінде де ауыз қуысында немесе тамақта қызыл иек қанаған болса, жаралар мен ойықжаралар болса, іріңдеген тістер болса жұқтыру ықтимал.
* Бала АИТВ індетіне АИТВ тасушы анасынан жұктілік кезінде, босану кезінде немесе емшек сүтін емген кезінде жұқтыруы мұмкін.

**АИТВ берілмейді:**

* Мектеп немесе басқа да мекемеге бару кезінде
* Жөтелу немесе сіңбіру кезінде
* Көз жасы мен тер арқылы
* Құшақтасу арқылы
* Дәретхана мен жуыну бөлмесін жалпы қолдану кезінде
* Қол қысу кезінде
* Маса немесе басқа қансорғыш жәндіктер шағу кезінде
* Телефон, компьютер, орындық, тақта және т.б. заттарды бірге қолдану кезінде
* АИТВ жұқтырған адаммен бірге тамақтану кезінде
* Қасық, шанышқы, пыщақ немесе ыдыс-аяқтарды бірге қолдану кезінде
* Бір киімді бірге киген кезде
* Жүзу хауізіне бірге бару кезінде
* Қоғамдық гимнастикалық немесе спорт залдарға бірге бару кезінде